शान्तनु
शांतनु महाभारत के एक प्रमुख पात्र हैं। वे हस्तिनापुर के महाराज प्रतीप के पुत्र थे। उनका विवाह गंगा से हुआ था। देवी गंगा से देवव्रत नाम का पुत्र हुआ। यही देवव्रत आगे चलकर महाभारत के प्रमुख पात्र भीष्म के नाम से जाने गए। शान्तनु का दूसरा विवाह निषाद कन्या सत्यवती से हुआ था। इस विवाह को कराने के लिए ही देवव्रत ने राजगद्दी पर न बैठने और आजीवन कुँवारा रहने की भीष्म प्रतिज्ञा की जिसके कारण उनका नाम भीष्म पड़ा। सत्यवती के चित्रांगद और विचित्रवीर्य नामक दो पुत्र हुए।
बड़गाँव पुरातत्व स्थल
बड़गाँव पुरातत्व स्थल (Bargaon archaeological site) भारत के उत्तर प्रदेश राज्य के सहारनपुर ज़िले के बड़गाँव ग्राम के समीप स्थित एक पुरातत्व स्थल है। इसका सम्बन्ध सिन्धु घाटी सभ्यता से है।